లండన్ వేడుకలో బాహుబలి - Latest Telugu Breaking News - తొలివెలుగు - Tolivelugu
లండన్ వేడుకలో బాహుబలి
Published on : October 11, 2019 at 2:24 pm
బాహుబలి ఒక సినీ మేజిక్. చిన్నా- పెద్దా, మాస్- క్లాస్, పల్లె-పట్నం, భాష- దేశం అనే తేడా లేకుండా ప్రపంచమంతా వారేవా అంటూ మెచ్చిన అరుదైన చిత్ర రాజం. తెలుగు సినీ పరిశ్రమ పేరుప్రతిష్టలను విశ్వవిఖ్యాతం చేసిన దర్శక ధీర ఎస్‌.ఎస్‌.రాజమౌళి బాహుబలి మూవీని ఒక దృశ్య కావ్యంగా తెరకెక్కించిన తీరు ఎన్నో ప్రశంసలు, అవార్డులు, విశిష్టతలు సొంతం చేసుకుంది. బాహుబలి ద బిగినింగ్, బాహుబలి ద కంక్లూజన్ పేరుతొ రెండు భాగాలుగా వచ్చిన మూవీ ప్రపంచ వ్యాప్తంగా కాసుల వర్షం కురిపించింది. నిర్మాతలకు లాభాల పంట పండించింది. విడుదలైన ఇన్నేళ్ళ తర్వాత కూడా ఇప్పుడు బాహుబలి మరో అరుదైన ఘనత సొంతం చేసుకునేందుకు రంగం సిద్ధమైంది.
త్వరలోనే బాహుబలి బృందం లండన్ లో ఒకే వేదికపై సందడి చేయబోతుందట. కేవలం రాజమౌళి, ప్రభాస్, రానా మాత్రమే కాకుండా సినిమాలో కీలక పాత్రల్లో అలరించిన అనుష్క, తమన్నా తదితరులు లండన్ వేదికపై సందడి చేయబోతున్నారని సమాచారం. త్వరలోనే 'బాహుబలి' చిత్రాన్ని ప్రఖ్యాత లండన్‌ ఆల్బర్ట్స్‌ హాల్‌లో బ్రిటన్‌కు చెందిన ప్రముఖ సినీ దిగ్గజాలు వీక్షించడానికి ప్రత్యేకంగా అక్టోబరు 19న ప్రదర్శించబోతున్నఅరుదైన సందర్భం ఇది. ఇప్పటి వరకు ఏ దక్షిణాది చిత్రమూ ఇలాంటి అరుదైన ఘనతను అందుకోలేదు. నిజానికి ఇక్కడ ఆస్కార్‌ పురస్కారాలు అందుకున్న, ఇతర సినీ పండగల్లో అవార్డులు దక్కించుకున్న హాలీవుడ్‌ చిత్రాలను మాత్రమే ప్రదర్శిస్తుంటారట. ఇప్పుడు ఇలాంటి గోల్డెన్‌ ఛాన్స్ ఓ తెలుగు చిత్రం అందుకొంది. ఈ ప్రదర్శన కార్యక్రమానికే 'బాహుబలి' బృందం అంతా వెళ్లబోతోంది.
లండన్ లో అరుదైన ప్రదర్శన మొదలు కావడానికి ముందు రాజమౌళి, ప్రభాస్, రానాలు లైవ్‌ చిట్‌ చాట్‌లో పాల్గొనడం జరుగుతుంది. ఈ వేడుకలో భాగంగా లండన్‌ రాయల్‌ ఆల్బర్ట్స్‌ థియేటర్లో 'బాహుబలి – ది బిగినింగ్‌' లైవ్‌ ఆర్కెస్ట్రా ప్రదర్శన చేయబోతున్నారని సమాచారం. దీనికి సంబంధించిన వీడియో ప్రకటనను ప్రభాస్‌ విడుదల చేశారు.
రాజమౌళి, ప్రభాస్, రానా బృందానికి 'బాహుబలి' త్రయంగా పేరు స్థిర పడిపోయింది. ఈ సినిమా తర్వాత ఈ ముగ్గురు కలిసి బహిరంగ వేదికలపై కనిపించింది చాలా తక్కువే. బాలీవుడ్‌ నిర్మాత కరణ్‌ జోహార్‌ నిర్వహించిన 'కాఫీ విత్‌ కరణ్‌' షోలో పాల్గొన్న తర్వాత డార్లింగ్, రానా, జక్కన్నలను ఒక వేదికపై మళ్లీ చూసింది లేదు.
మరి ఇన్నేళ్ల తర్వాత ఓ అంతర్జాతీయ వేదికపై సందడి చేయబోతున్న బాహుబలి బృందం అక్కడ ఎన్నెన్ని విశేషాలు పంచుకుంటుందో వేచి చూడాల్సిందే.
landan vedukalo bahubali - Latest Telugu Breaking News - tolivelugu - Tolivelugu
landan vedukalo bahubali
Published on : October 11, 2019 at 2:24 pm
bahubali oka cinee magic. chinna- pedda, mas- class, palle-patnam, bhasha- desham ane teda lekunda prapanchamantaa varewa antuu mecchina arudaina chitra rajam. telugu cinee parisrama paerupratishtalanu vishwavikhyaatam chesina darsaka dheera esi.esi.rajamouli bahubali mooveeni oka drushya kaavyamgaa terakekkinchina teeru enno prasamsalu, avaardulu, vishishtatalu sontam chesukundi. bahubali da bigining, bahubali da concloosan paerutho rendu bhagaluga vachina moovee prapancha vyaaptamgaa kaasula varsham kuripinchindi. nirmaatalaku labhala panta pandinchindi. vidudalaina innella tarvaata kuudaa ippudu bahubali maro arudaina ghanata sontam chesukunenduku rangam siddhamaindi.
twaralone bahubali brundam landan loo oke vedikapai sandadi cheyabotundata. kevalam rajamouli, prabhas, rana matrame kakunda cinemalo keelaka paatrallo alarinchina anushka, tamanna taditarulu landan vedikapai sandadi cheyabotunnarani samacharam. twaralone 'bahubali' chitraanni prakhyaata landan albertesse halealo britonke chendina pramukha cinee diggajaalu veekshinchadaaniki pratyekamgaa aktobaru 19na pradarsinchabotunnaara sandarbham idhi. ippati varaku e dakshinaadi chitramuu ilanti arudaina ghanatanu andukoledu. nijaaniki ikkada ascare puraskaaraalu andukunna, itara cinee pandagallo avaardulu dakkinchukunna halivude chitraalanu matrame pradarsistuntaarata. ippudu ilanti goldene chans oo telugu chitram andukondi. ee pradarsana kaaryakramaanike 'bahubali' brundam antaa vellabotondi.
landan loo arudaina pradarsana modalu kaavadaaniki mundu rajamouli, prabhas, raanaalu laive chite chatlo palgonadam jarugutundi. ee vedukalo bhagamga landan rayale albertesse theaterlo 'bahubali – dhi biginingli' laive archestra pradarsana cheyabotunnarani samacharam. deeniki sambandhinchina veedio prakatananu prabhasse vidudala chesaru.
rajamouli, prabhas, rana brundaaniki 'bahubali' trayamgaa paeru sthira padipoyindi. ee sinima tarvaata ee mugguru kalisi bahiranga vedikalapai kanipinchindi chala takkuve. balivude nirmaata karann johari nirvahinchina 'coffy vithy karann' sholo palgonna tarvaata darling, rana, jakkannalanu oka vedikapai malli chusindi ledu.
mari innella tarvaata oo antarjaatiiya vedikapai sandadi cheyabotunna bahubali brundam akkada ennenni visaeshaalu panchukuntundo vechi chudalsinde.